als_Latn dik_Latn sag_Latn
Samiti Brdo-Brino i presidentëve të Ballkanit në Slloveni u karakterizua me provokime të Hashim Thaçit ndaj presidentit të Serbisë Aleksandar Vuçiq.
“Serbia nuk mund të hyjë në Bashkimin Evropian pa e njohur Kosovën”, kishte thënë Thaçi shkruan gazeta serbe ‘Blic’.
Për këto fjalë presidenti serb Aleksandar Vuçiq i është kundërpërgjigjur Thaçit.
“Për çfarë po flisni. Shiko, ju jeni akuzuar për krime shumë serioze, dhe për vrasje të dëshmitarëve. Pavarësinë ju e morët pas agresionit të NATO-s, pa referendum dhe jo të gjithë e njohin”, i kishte thënë Vuçiq presidentit Thaçi.
“Ju nuk keni një shtet të pavarur, dhe ju nuk e dëgjoni se çfarë thotë Serbia dhe thoni se nuk kemi qasje evropiane për shkak se nuk e njohim Kosovën. Unë kam thënë në kuvend që Serbia është e ardhmja jo vetëm e serbëve por edhe e shqiptarëve në Kosovë”, ishte shprehur Vuçiq në Samitin e mbajtur në Slloveni.
Ndër tjerash presidenti serbë, Vuqiç, ka folur edhe për politikat nacionaliste në rajon.
“Ti Hashim, flet për Shqipërinë e madhe, jo unë. Po ashtu edhe Jonus Musliu flet për këtë, dhe në Bruksel nuk e thua këtë që je duke e thënë këtu, ne i kemi përmbushur të gjitha aspektet për të hyrë në Bashkimin Evropian”, ka shtuar Vuçiq gjatë takimit në Slloveni të presidentëve të Ballkanit.
“Problemi juaj është se ju nuk e kuptoni asnjërën, as atë se çfarë thotë Bashkimi Evropian e as çfarë thotë kongresi i ShBA-së”, kishte thënë ndër tjera Vuçiq.
als_Latn als_Latn als_Latn als_Latn als_Latn als_Latn als_Latn als_Latn